joelniklaus/EU_Wikipedias huggingface dataset:
Μαμουλάδα Αιτωλοακαρνανίας

Η Μαμουλάδα ή  Άνω Μαμουλάδα είναι ορεινός οικισμός στη Ναυπακτία στο νομό Αιτωλοακαρνανίας.

Γεωγραφία - Ιστορία 
Η Μαμουλάδα βρίσκεται στις ανατολικές πλαγιές του όρους Ριγάνι, σε υψόμετρο 850 μέτρα, σε απόσταση 16 χλμ. Β.-Β.Δ. της Ναυπάκτου και 7 χλμ. Β. της Βομβοκούς. Το χωριό έχει πλούσια βλάστηση, άφθονα νερά και στό κέντρο του είναι κτισμένος, του 1913, ο ενοριακός ναός Δώδεκα Απόστολοι με υπεραιωνόβιο πλάτανο. Οι περισσότεροι κάτοικοι του χωριού έχουν μετακινηθεί στην πεδινότερη Κάτω Μαμουλάδα με αποτέλεσμα ο πληθυσμός του να φθίνει. Το όνομα της πιθανολογείται οτι προέρχεται από παρωνύμιο Μαμούλας, Μαμούλιας - Μαμούλης. 

Το 1912 συστάθηκε κοινότητα Μαμουλάδας με έδρα την ίδια, ενώ σύμφωνα με το σχέδιο Καποδίστριας, το 1997, μαζί με την Κάτω Μαμουλάδα ανήκε στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με την Κάτω Μαμουλάδα αποτελούν την Κοινότητα Μαμουλάδας που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 απογράφησαν 16 κάτοικοι.

Απογραφές πραγματικού πληθυσμού (de facto)

Παραπομπές 

Χωριά του νομού Αιτωλοακαρνανίας
Δήμος Ναυπακτίας
Δήμος Ναυπάκτου
Αντώνιος-Γρηγόριος Βουτσίνος

Ο Αντώνιος-Γρηγόριος Βουτσίνος (1891 – 1968) ήταν Έλληνας καθολικός ιερέας και αρχιεπίσκοπος.

Βιογραφικά στοιχεία
Γεννήθηκε στις 8 Μαΐου 1891 στον Γαλησσά της Σύρου. Χειροτονήθηκε ιερέας του Τάγματος των Αυγουστίνων το 1918, και στις 25 Ιουλίου 1937 διορίστηκε από τον Πάπα Πίο ΙΑ΄ επίσκοπος Σύρου και Μήλου. Κατά την περίοδο του Β΄ Παγκοσμίου Πολέμου, υπήρξε ένας από τους αντιστασιακούς κατά της γερμανικής Κατοχής στη Σύρο. Από τις 29 Μαΐου 1947, μετά από διορισμό του Πάπα Πίου ΙΒ΄ έως και το 1952, όταν και παραιτήθηκε, διετέλεσε επίσκοπος Κέρκυρας, Ζακύνθου και Κεφαλληνίας. Στη συνέχεια συμμετείχε σε διάφορες Συνόδους στο Βατικανό, ενώ από τις 6 Ιουλίου 1952 κατείχε τον τίτλο του τιτουλάριου αρχιεπισκόπου Άπρου. Απεβίωσε στις 23 Απριλίου 1968.

Παραπομπές

Εξωτερικοί σύνδεσμοι
Αντώνιος-Γρηγόριος Βουτσίνος στον Πανδέκτη, του Εθνικού Ιδρύματος Ερευνών.

Επίσκοποι Σύρου
Έλληνες Ρωμαιοκαθολικοί
Έλληνες Αντιστασιακοί
Τάγμα των Αγίων Γεωργίου και Κωνσταντίνου

Το Βασιλικόν Οικογενειακόν Τάγμα των Αγίων Γεωργίου και Κωνσταντίνου ήταν τάγμα της ελληνικής βασιλικής οικογένειας. Το διάστημα κατά το οποίο βρισκόταν σε ισχύ, αποτελούσε το δεύτερο σε βαθμό παράσημο του νεοελληνικού κράτους και του ελληνικού στέμματος μετά το Τάγμα του Σωτήρος. Ιδρύθηκε τον Ιανουάριο του 1936 από τον βασιλέα Γεώργιο Β΄ στη μνήμη του παππού του (βασιλέα Γεωργίου Α΄) και του πατέρα του (βασιλέα Κωνσταντίνου Α΄). Το αντίστοιχο Τάγμα των Αγίων Όλγας και Σοφίας προορίζεται για γυναίκες. Η σχεδίαση του τάγματος επηρεάστηκε από τη δανική προέλευση της βασιλικής οικογένειας, καθώς είναι παρόμοιο με το Τάγμα του Ντάνεμπρογκ. Το τάγμα δεν απονέμεται από το 1975 από το ελληνικό κράτος μετά την κατάργηση της μοναρχίας.

Τάξεις
Το μετάλλιο έχει έξι τάξεις:

 Περιδέραιο - φέρεται από το λαιμό, με τον αστέρα στο αριστερό μέρος του στήθους,
Μεγαλόσταυρος - η ταινία φέρεται χιαστί από το δεξιό ώμο, με τον αστέρα στο αριστερό μέρος του στήθους,
 Ανώτερος Ταξιάρχης - η ταινία φέρεται από το λαιμό, ενώ το αστέρι στο δεξί μέρος του στήθους,
 Ταξιάρχης - η ταινία φέρεται από το λαιμό,
 Χρυσούς Σταυρός - η ταινία φέρεται στο αριστερό μέρος του στήθους,
 Αργυρούς Σταυρός - η ταινία φέρεται στο αριστερό μέρος του στήθους.

Εικόνες

Παραπομπές

Περαιτέρω μελέτη
 George J. Beldecos, "Hellenic Orders, Decorations and Medals", pub. Hellenic War Museum, Athens 1991, .

Εξωτερικοί σύνδεσμοι
 The Greek Royal Orders

Ελληνικά τάγματα και μετάλλια
Τάγμα των Αγίων Όλγας και Σοφίας

Το Βασιλικόν Οικογενειακόν Τάγμα των Αγίων Όλγας και Σοφίας ήταν τάγμα της ελληνικής βασιλικής οικογένειας. Το διάστημα κατά το οποίο βρισκόταν σε ισχύ, αποτελούσε το δεύτερο σε βαθμό παράσημο του νεοελληνικού κράτους και του ελληνικού στέμματος μετά το Τάγμα του Σωτήρος. Ιδρύθηκε τον Ιανουάριο του 1936 από τον βασιλέα Γεώργιο Β΄ στη μνήμη της γιαγιάς του (βασίλισσας Όλγας) και της μητέρας του (βασίλισσας Σοφίας). Το αντίστοιχο Τάγμα των Αγίων Γεωργίου και Κωνσταντίνου προορίζεται για άνδρες. Το τάγμα δεν απονέμεται από το 1975 από το ελληνικό κράτος μετά την κατάργηση της μοναρχίας.

Τάξεις
Το μετάλλιο έχει τέσσερις τάξεις:
 1η κλάση
 2η κλάση
 3η κλάση
 4η κλάση

Εικόνες

Παραπομπές

Περαιτέρω μελέτη
 Paul Ohm Hieronymussen: Handbuch Europäischer Orden in Farben, Universitas Verlag, Berlin 1975, ISBN 3-8004-0948-8

Εξωτερικοί σύνδεσμοι
 The Greek Royal Orders

Ελληνικά τάγματα και μετάλλια
Οσρέντ Β΄ της Νορθουμβρίας

Ο Οσρέντ Β΄ της Νορθουμβρίας (Osred II, πέθανε το 792), βασιλιάς της Νορθουμβρίας (789 - 790) ήταν γιος του Άλρεντ της Νορθουμβρίας και της Οσφιγκού κόρης του Έαντμπερτ της Νορθουμβρίας, διαδέχθηκε τον Έλφβαλντ Α΄ της Νορθουμβρίας γιο του αδελφού της μητέρας του Oσούλφ της Νορθουμβρίας που δολοφονήθηκε από τον κόμη Σίκγκα.
Ο Οσρέντ ο οποίος κατόρθωσε να ενώσει τις δυο αντιμαχόμενες παρατάξεις στην Νορθουμβρία παρέμεινε βασιλιάς μόνο έναν χρόνο, στην συνέχεια ανετράπη από τον Έθελρεντ Α΄ της Νορθουμβρίας γιο του Έθελβαλντ Μόλλ της Νορθουμβρίας και εξορίστηκε στην Νήσο του Μαν.
Επέστρεψε από την εξορία (792), το Αγγλοσαξωνικό χρονικό αναφέρει ότι δολοφονήθηκε την 18η μέρα πριν από την πρωτομηνιά του Οκτωβρίου και το σώμα του μεταφέρθηκε στο Τίνεμαουθ. Ακούγεται ότι δολοφονήθηκε ύστερα από διαταγή του ίδιου του βασιλιά Έθελρεντ ο οποίος είχε δολοφονήσει την προηγούμενη χρονιά τους Έλφ και Έλφγουιν γιους του Έλφβαλντ Α΄ (791) και είχε αποπειραθεί να δολοφονήσει τον μελλοντικό βασιλιά Ίρντγουλφ της Νορθουμβρίας (790).

Πηγές

Higham, N.J., The Kingdom of Northumbria AD 350-1100. Stroud: Sutton, 1993.
Yorke, Barbara, Kings and Kingdoms of early Anglo-Saxon England. London: Seaby, 1990.

Εξωτερικοί σύνδεσμοι

Οσρέντ

Βασιλείς της Νορθουμβρίας
Βασιλικός Οίκος της Νορθουμβρίας
Στρατιωτική κατοχή

Η στρατιωτική κατοχή είναι ο αποτελεσματικός προσωρινός έλεγχος από μια ορισμένη κυρίαρχη εξουσία πάνω σε ένα συγκεκριμένο έδαφος που δεν τελεί υπό την επίσημη κυριαρχία της εν λόγω οντότητας, χωρίς την παραβίαση του κυρίαρχου κράτους. Η στρατιωτική κατοχή διακρίνεται από την προσάρτηση από τον προσωρινό της χαρακτήρα (δηλαδή δεν υπάρχει αξίωση για μόνιμη κυριαρχία), από τη στρατιωτική της φύση και από τα δικαιώματα υπηκοότητας της εξουσίας ελέγχου τα οποία δεν αποδίδονται στον υποταγμένο πληθυσμό.

Παραπομπές

Στρατιωτική δικτατορία
Όσβαλντ Β΄ της Νορθουμβρίας

Ο Όσβαλντ Β΄ της Νορθουμβρίας (Osbald, ... - 799), βασιλιάς της Νορθουμβρίας (796) έγινε βασιλιάς χάρη στον Αλκουίνο της Υόρκης ο οποίος του ήταν προσωπικός φίλος και του έστελνε συχνά επιστολές με συμβουλές. Ο Όσβαλντ ήταν βίαιος βασιλιάς και πολλές φορές καταγράφεται ως δολοφόνος, στις 9 Ιανουαρίου 780 θανάτωσε τον Μπίρν γιο του Έλφβαλντ Α΄ της Νορθουμβρίας στο Σίλτον, στο βόρειο Γιορκσάιρ. Ο Αλκουίνος έστειλε στον Όσβαλντ δυο επιστολές (793) στις οποίες του κάνει έντονες παρατηρήσεις για την βίαιη συμπεριφορά του, τις ακρότητες και την πολυτελή του διαβίωση, στο τέλος καταλήγει με την φράση "η πολυτέλεια για τους αυτοκράτορες είναι φτώχεια για τον λαό". Ο Όσβαλντ έγινε για σύντομο χρονικό διάστημα μόλις 27 ημερών βασιλιάς, η χώρα έπεσε σε αναρχία και τον εγκατέλειψαν όλοι οι αυλικοί κια ο λαός, εξορίστηκε στο Λίντισφαρν. Ο Αλκουίνος του έστειλε ένα γράμμα με το οποίο τον παρότρυνε να γίνει ιππότης, στην συνέχεια του έστειλε ο Αλκουίνος άλλο ένα γράμμα στο οποίο έγραψε :

"Αγαπητέ μου φίλε Όσβαλντ, είμαι έντονα απογοητευμένος επειδή δεν διάβασες την επιστολή μου και δεν άκουσες τις συμβουλές μου, μην προσθέτετε νέες αμαρτίες στις αμαρτίες και μην καταστρέφετε την χώρα χύνοντας αίμα. Σκέψου πόσο αίμα αυτοκρατόρων, ευγενών και λαού χύθηκε από εσένα και την γενιά σου".

Ο Όσβαλντ δραπέτευσε στους Πίκτους και βρήκε καταφύγιο στην αυλή του βασιλιά τους Κωνσταντίνου, πέθανε το 799 και τάφηκε σε άγνωστη θέση στο Γιορκ Μίνστερ, τον διαδέχτηκε ο Ίρντγουλφ της Νορθουμβρίας.

Εξωτερικοί σύνδεσμοι

Όσβαλντ

Βασιλείς της Νορθουμβρίας
Ιωάννης Χαραμής

Ο Ιωάννης Χαραμής (1904-1978) ήταν Έλληνας οφθαλμίατρος, καθηγητής πανεπιστημίου και ακαδημαϊκός.

Ο Χαραμής γεννήθηκε στην Αθήνα. Σπούδασε ιατρική στο Πανεπιστήμιο Αθηνών. Σταδιοδρόμησε ως καθηγητής της οφθαλμολογίας στο Πανεπιστήμιο Αθηνών από το 1948 μέχρι το 1969. Προηγουμένως ίδρυσε το 1932 και διεύθυνε την Οφθαλμολογική Κλινική του Νοσοκομείου του Ερυθρού Σταυρού στην Αθήνα. Ο Ι. Χαραμής υπήρξε σημαντικός παράγοντας της προόδου της ελληνικής οφθαλμολογίας στον 20ό αιώνα και της προβολής της διεθνώς. Συνέγραψε πανεπιστημιακά συγγράμματα, όπως το Η χειρουργική των οφθαλμών.

Ο Ιωάννης Χαραμής διετέλεσε Υπουργός Προνοίας στην υπηρεσιακή κυβέρνηση του 1961. Το 1967 εκλέχθηκε τακτικό μέλος της Ακαδημίας Αθηνών. Απεβίωσε στο Παρίσι σε ηλικία 74 ετών.

Πηγές 
 Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 22, σσ. 442-443

Εξωτερικοί σύνδεσμοι 
 Ο Ι. Χαραμής στο Παγκόσμιο Βιογραφικό Λεξικό της Εκδοτικής Αθηνών (με φωτογραφία)

Παραπομπές 

Έλληνες οφθαλμίατροι
Μέλη της Ακαδημίας Αθηνών
Ταξιάρχης Γρεβενών

Ο Ταξιάρχης Γρεβενών είναι χωριό του νομού Γρεβενών, πλησίον της παλαιάς εθνικής οδού Κοζάνης Γρεβενών, σε υψόμετρο 640μ. Το χωριό έφερε αρχικά την σλαβική ονομασία Κουσκό, επίσης Κοσικό ή Κοχισκό και μετονομάστηκε σε Ταξιάρχης το 1925. Φέρεται ότι πήρε την ονομασία του από την παρακείμενη μονή των Ταξιαρχών Μιχαήλ και Γαβριήλ, βάσει θρύλου.

Μονή των Παμμεγίστων Ταξιαρχών Μιχαήλ και Γαβριήλ
Η Μονή Παμμεγίστων Ταξιαρχών χτισμένη περί το 1833, σύμφωνα με εντοιχισμένη πλάκα βρίσκεται δυτικά και σε κοντινή απόσταση από το χωριό. Βάσει γραπτής μαρτυρίας (κατάστιχου) που βρέθηκε στην μονή υφίστανται στοιχεία για την οικονομία της εποχής, τις εμπορικές συναλλαγές, τις τιμές υλικών και τις χρησιμοποιούμενες μονάδες μέτρησης. Πιθανολογείται η ύπαρξη ναΐσκου (μικρομονάστηρο) πριν την ολοκλήρωση της μονής σε προγενέστερες ημερομηνίες που εξελίχθηκε σταδιακά σε πλήρη μονή χάρη σε δωρεές

Αθλητικός Σύλλογος Ταξιάρχη 

Ο Αθλητικός Σύλλογος Ταξιάρχη ιδρύθηκε το 1975 από κατοίκους της τοπικής κοινότητας Ταξιάρχη. Σύμφωνα με τα αρχεία του συλλόγου (φύλλα αγώνος, φωτογραφίες κ.α.) η ομάδα αγωνιζόταν στα τοπικά πρωταθλήματα ανελλιπώς μέχρι τις αρχές της δεκαετίας του 1990. Μία από τις αιτίες αδρανοποίησης της ομάδας ήταν πως σύλλογος αγωνιζόταν πάντοτε σε γειτονικά γήπεδα και κατέστη αδύνατον εκείνη την εποχή να αποκτήσει την δική του έδρα. Σημαντική προσωπικότητα του συλλόγου ο προπονητής Γιώργος Ζαρίντας, πρώην τερματοφύλακας του Α.Ο. Τρίκαλα στην Α' Εθνική και προπονητής της ομάδας του Πυρσού Γρεβενών που αγωνίστηκε στην Β' Εθνική.

2000 - 2014 
Στις αρχές του 2000 ξεκίνησαν οι εργασίες κατασκευής γηπέδου, όμως το γήπεδο δεν ολοκληρώθηκε ποτέ. Το 2002 ο σύλλογος επαναδραστηριοποιήθηκε και αγωνίστηκε στην Γ' κατηγορία της Ε.Π.Σ. Γρεβενών. Όμως σύντομα μετά και την ολοκλήρωση του πρωταθλήματος 2003-04 η ομάδα σταμάτησε να συμμετέχει στα πρωταθλήματα της Ε.Π.Σ. Γρεβενών. Για τα επόμενα 11 χρόνια η ομάδα αγωνιζόταν μόνο στα τοπικά ποδοσφαιρικά τουρνουά παίδων και νέων του Δήμου Ηρακλεωτών.

2015 - Σήμερα 
Το 2015 η νεολαία της τοπικής κοινότητας Ταξιάρχη πήρε την πρωτοβουλία να επαναδραστηριοποιήσει τον σύλλογο και έκτοτε αγωνίζεται ανελλιπώς στην Β' κατηγορία της Ε.Π.Σ. Γρεβενών. Την περίοδο 2015-16 η ομάδα κατέκτησε την 5η θέση στο πρωτάθλημα της Β' κατηγορίας. Την περίοδο 2016-17 η ομάδα κατέκτησε την 3η θέση στο πρωτάθλημα και για τον θεσμό του κυπέλλου έφτασε στα ημιτελικά της διοργάνωσης. Επίσης η ομάδα συμμετείχε με εθελοντές στην διοργάνωση του παγκόσμιου πρωταθλήματος enduro gp  από τον Μ.Ο.Γ. (Μοτοσυκλετικός Όμιλος Γρεβενών) και της απονεμήθηκε τιμητική πλακέτα για την προσφορά της. 

Το πρώτο έμβλημα της ομάδας ήταν ένα τριφύλλι. Το 2015 άλλαξε και στην θέση του μπήκαν τα αρχικά γράμματα της ονομασίας του συλλόγου. Στο καινούριο σήμα επίσης προστέθηκαν 3 φύλλα καπνού γιατί οι κάτοικοι του Ταξιάρχη ως επί το πλείστον είναι καπνοπαραγωγοί.

Σημειώσεις παραπομπές

Εξωτερικοί σύνδεσμοι

Χωριά του νομού Γρεβενών
Δήμος Γρεβενών
Ιερά Μητρόπολις Χαλκίδος, Ιστιαίας και Βορείων Σποράδων

Η Ιερά Μητρόπολη Χαλκίδος, Ιστιαίας και Βορείων Σποράδων κοσμείται από διάφορα Άγια Προσκυνήματα, Ιερούς ναούς και Άγια λείψανα. Μητροπολίτης είναι ο Χρυσόστομος (Τριανταφύλλου). H Μητρόπολη ενασχολείται με την φιλανθρωπία σε διάφορους τομείς πράττοντας κοινωνικό έργο, όπως την ίδρυση τραπεζών αγάπης, γηροκομεία καθώς και την έκδοση του περιοδικού «Μυροβλύτης».

Ιστορικά στοιχεία

Επισκοπικός κατάλογος

Αρχιερατικές περιφέρειες Μητροπόλεως
Χαλκίδος
Ψαχνών
Διρφύων
Ιστιαίας
Αιδηψίων
Λίμνης
Κυρέως
Νηλέως
Σκιάθου
Σκοπέλου-Αλοννήσου

Ιερές Μονές
Στην Μητρόπολη υπάγονται οι παρακάτω μονές:

1.Ανδρικές
Οσίου Δαυίδ του γέροντος
Αγίου Γεωργίου ΑΡΜΑ
Ευαγγελιστρίας Σκιάθου

2. Γυναικείες
Κοιμήσεως της Θεοτόκου Μακρυμάλλη
Αγίου Νικολάου Γαλατάκη
Αγίου Γεωργίου Ηλίων
Αγίου Νικολάου Άνω Βάθειας
Τιμίου Προδρόμου Σκοπέλου
Παναγίας Περιβλέπτου Πολιτικών
Οσίου Ιωάννου του Καλυβίτου
Ευαγγελιστρίας Σκοπέλου
Παναγίας Μυρτιδιωτίσσης Πάλιουρα
Παναγίας Γοργοϋπηκόου Ψαχνών
Οσίας Ειρήνης Χρυσοβαλάντου Ροβιών

Ιερά Προσκυνήματα
Στην Μητρόπολη υπάρχουν και τα παρακάτω Ιερά Προσκυνήματα:
Οσίου Ιωάννου του Ρώσου
Παναγίας Φανερωμένης

Ποιμαντική Διακονία
Αποτελείται από διάφορες δραστηριότητες που σχετίζονται με τη κοινωφελή δράση της μητροπόλεως. Κάποιες γενικές ποιμαντικές δραστηριότητες είναι η φροντίδα του ραδιοφωνικού σταθμού "ο Άγιος Τιμόθεος Ευρίπου" (97.7), οι φιλολογικές συνάξεις, η ιερά εξομολόγηση και η εκκλησιαστική βιβλιοθήκη "ο Άγιος Θεοφύλακτος Αχρίδος ο Χαλκιδεύς". Στη συνέχεια υπάρχουν διάφορες ενέργειες που καιροφυλακτούν για τη διακονία της νεότητος. Μερικές από αυτές είναι τα ενοριακά πνευματικά κέντρα, οι ενοριακές κατηχητικές συνάξεις, οι νεανικές κατασκηνώσεις και το ειδικό φροντιστήριο εκμαθήσεως ελληνικής γλώσσας. Ακόμη υπάρχουν κάποιες δραστηριότητες που φροντίζουν για τις ανάγκες τις βασικές του ανθρώπου. Αυτές είναι οι φιλανθρωπικές δραστηριότητες στις οποίες υπόκεινται το γενικό φιλόπτωχο ταμείο Ιεράς Μητροπόλεως, οι τράπεζα τροφίμων και ενδυμάτων, το κοινωνικό ιατρείο-φαρμακείο, η ενίσχυση προγράμματος Ιεράς Συνόδου για το 3ο τέκνο στη Θράκη και άλλα. Και τέταρτον, να αναφερθούν τα εκκλησιαστικά ιδρύματα που διακονούν και φροντίζουν τους πολίτες. Μερικά από αυτά είναι το ευαγές ίδρυμα Οσίου Ιωάννου του Ρώσου, το ορφανοτροφείο αρρένων Ιεράς Μητροπόλεως Χαλκίδος, το κέντρο στηρίξεως οικογένειας (Κ.Ε.Σ.Ο.) και το εκκλησιαστικό γηροκομείο Ιεράς Μητροπόλεως Χαλκίδος "ο Όσιος Ιωάννης ο Ρώσος".

Τράπεζες Αγάπης
Φιλανθρωπικού Συλλόγου «Η μεταμόρφωσις του Σωτήρος» Χαλκίδος, Άγιος Δημήτριος, Χαλκίδα
Ι. Ν. Ευαγγελιστρίας, Χαλκίδα
Ι. Ν. Αγίου Νικολάου, Χαλκίδα
Ι. Ν. Αγίου Ιωάννου, Χαλκίδος
Ι. Ν. Αγίου Παρασκευής, Χαλκίδα
Κέντρο Πρόληψης Ναρκωτικών, Μπαλαλαίων, Χαλκίδα

Παραπομπές

Εξωτερικοί σύνδεσμοι
Ραδιοφωνικός Σταθμός Ιεράς Μητροπόλεως Χαλκίδος, Ιστιαίας και Βορείων Σποράδων - 97.7 FM "Άγιος Τιμόθεος Ευρίπου"  - Επίσημο ιστολόγιο
Ραδιοφωνικός Σταθμός Ιεράς Μητροπόλεως Χαλκίδος, Ιστιαίας και Βορείων Σποράδων - 97.7 FM "Άγιος Τιμόθεος Ευρίπου" - Κανάλι YouTube
Κατηχητικά Ιεράς Μητροπόλεως Χαλκίδος, Ιστιαίας και Βορείων Σποράδων

Χαλκιδος
Όθων Πυλαρινός

Με το όνομα Όθων Πυλαρινός μπορεί να αναφέρονται οι:

 Όθων Κ. Πυλαρινός (1903-1990), καθηγητής μαθηματικών στο Πανεπιστήμιο της Θεσσαλονίκης και μέλος της ακαδημίας Αθηνών 
 Όθων Σ. Πυλαρινός (1833-1899), καθηγητής Νομικής στα πανεπιστήμια Κέρκυρας και Αθηνών

Δείτε επίσης 
Πυλαρινός
Νησίδα (νησί)

Η Νησίδα (ιταλικά: Nisida) είναι μια ηφαιστειακή νησίδα του αρχιπελάγους των Φλεγραίων Νήσων και εντός του κόλπου της Νάπολης, στη νότια Ιταλία. Βρίσκεται σε πολύ μικρή απόσταση από το Ακρωτήρι Παυσίλυπον (Cape Posillipo), ακριβώς δυτικά της Νάπολης· πλέον συνδέεται με την ηπειρωτική χώρα από μια πέτρινη γέφυρα. Το νησάκι είναι σχεδόν κυκλικό, με έναν πλημμυρισμένο κρατήρα σχηματίζοντας τον κόλπο του Πόρτο Παόνε στη νοτιοδυτική ακτή. Έχει διάμετρο περίπου 0,5 χιλιομέτρων και μέγιστο υψόμετρο 105 μέτρα.

Παραπομπές
Bischoff, Bernhard, and Lapidge, Michael, Biblical commentaries from the Canterbury school of Theodore and Hadrian, Volume 10 of Cambridge studies in Anglo-Saxon England, 1994, Cambridge University Press, , , google books

Εξωτερικοί σύνδεσμοι

 Item on Nisida and prisoner Carlo Poerio
 Review of Gladstone's pamphlet
Aerial photo

Νησιά της Ιταλίας
Συμμαχική Κομαντατούρα

Η Συμμαχική Κομαντατούρα (γερμανικά: Alliierte Kommandatura, ρωσικά: Межсоюзническая комендатура) ήταν το όργανο μέσω του οποίου οι τέσσερις δυνάμεις κατοχής Ηνωμένες Πολιτείες, Βρετανία, Γαλλία και Σοβιετική Ένωση ασκούσαν έλεγχο επί του Μείζονος Βερολίνου μετά τον Β΄ Παγκόσμιο Πόλεμο. Είχε τεθεί υπό το Συμμαχικό Συμβούλιο Ελέγχου, το οποίο εκτελούσε την ίδια λειτουργία για τη Γερμανία.

Στην κατεχόμενη Βιέννη, υπήρχε παρόμοια συμμαχική Κομαντατούρα, η οποία τελούσε υπό τη Συμμαχική Επιτροπή για την Αυστρία.

Ιστορία
Τον Σεπτέμβριο του 1944, η Βρετανία, οι ΗΠΑ και η Σοβιετική Ένωση, μετά τη γερμανική άνευ όρων παράδοση, συμφώνησαν ότι έπρεπε να υπάρξει «μια ειδική περιοχή του Βερολίνου [...] υπό κοινή κατοχή των τριών εξουσιών». Έπειτα προσχώρησε και η Γαλλία.

Παραπομπές

Εξωτερικοί σύνδεσμοι 
 Digitalisierte Gesetzgebung der Alliierten Kommandantur

Ιστορία του Βερολίνου
Elco Βαγιωνής

Η Elco Βαγιωνής είναι Ελληνική εταιρεία η οποία παράγει θερμοσίφωνες ηλεκτρικούς και ηλιακούς, ηλεκτρικές κουζίνες, ψυγεία και πλυντήρια ρούχων και πιάτων.

Σύντομο ιστορικό σημείωμα
Η εταιρεία ιδρύθηκε το 1960 απ' τον Ιωσήφ Βαγιωνή στην περιοχή της Κολοκυνθούς στην
Αθήνα. Αρχικά παρήγαγε μόνο ηλεκτρικές κουζίνες και σιγά σιγά με την πάροδο του χρόνου άρχισε να παράγει και τα υπόλοιπα είδη τα οποία αναφέρω. Μοντέλο κουζινών το οποίο είχαν πολλές νοικοκυρές τις δεκαετίες του 1960 και του 1970 ήταν το Elco Robot. Σήμερα η εταιρεία το μοντέλο αυτό δεν το παράγει πλέον κι είναι συλλεκτικό.

Βαγιωνής
Ελληνικά εμπορικά σήματα
Electromote

Το Electromote ήταν το πρώτο όχημα τύπου τρόλεϊ, που κατασκεύασε ο Έρνστ Βέρνερ φον Ζίμενς (Ernst Werner von Siemens) και τέθηκε σε λειτουργία πειραματικά από τις 29 Απριλίου μέχρι τις 13 Ιουνίου 1882, στο Halensee, ένα προάστιο του Βερολίνου. Ξεκινούσε από το σιδηροδρομικό σταθμό του Halensee και έκανε μια διαδρομή 540μ.

Το Electromote ήταν μια τετράτροχη άμαξα (landau - carriage), που είχε υποστεί μετατροπές για να λειτουργεί με ρεύμα. Ειδικότερα είχαν τοποθετηθεί στην άμαξα δύο ηλεκτρικοί κινητήρες των 2,2 kW, οι οποίοι μετέδιδαν την ισχύ με αλυσίδα κίνησης στους πίσω τροχούς. Το ρεύμα μεταφέρονταν στο όχημα από τα εναέρια καλώδια ηλεκτρικής ενέργειας με ένα καλώδιο που τραβούσε έναν μηχανισμό (Kontaktwagen), που βρισκόταν πάνω στα καλώδια. Η τάση του ρεύματος ήταν 550 βολτ DC.

Γερμανικά αυτοκίνητα
Ουμβέρτος του Σπολέτο

Ο Ουμβέρτος, ιταλ. Umberto (απεβ. π. 969) από τον Οίκο των Μποζονιδών ήταν δούκας του Σπολέτο & μάργραβος του Καμερίνο (943-946) και μάργραβος της Τοσκάνης (936-π.969).

Βιογραφία
Ήταν νόθος γιος του Ούγου της Ιταλίας και της ερωμένης του Βάνντελμοντα.

Αδελφός του ήταν ο Μπόζο, που έγινε επίσκοπος. Το 936 ο πατέρας του Ούγος εκτόπισε τον αδελφό του Μπόζο από μάργραβο της Τοσκάνης και έθεσε τον Ουμβέρτο. Ο τελευταίος το 942 έγινε παλατινός κόμης (δούκας). Το επόμενο έτος ο Σάρλιο δούκας του Σπολέτο εκδιώχθηκε, διότι είχε φονεύσει σε διαμάχη και διαδεχθεί τον Άνσκαρ προηγούμενο δούκα του Σπολέτο. Η διαμάχη είχε ενορχηστρωθεί από τον Ούγο, που αντικατέστησε τον Σάρλιο με τον δικό του γιο Ουμβέρτο.

Όταν ο Βερεγγάριος Β΄ έγινε το 950 βασιλιάς της Λομβαρδίας ("Ιταλίας"), ο Ουμβέρτος έχασε το δουκάτο, του επετράπη όμως η μαρκιωνία της Τοσκάνης. Ήταν ο πιο ισχυρός φεουδάρχης της βόρειας Ιταλίας και έμεινε πιστός στον Βερεγγάριο Β΄, ακόμη και όταν ο Όθων Α΄ της Γερμανίας πέρασε τις Άλπεις και ανέλαβε το βασίλειο. Είναι η εποχή που η Λομβαρδία με πρωτεύουσα την Παβία, διεκδικεί την ανεξαρτησία της από τον Γερμανό βασιλιά. Ο Βερεγγάρος Β΄ ηττήθηκε και τότε ο Ουμβέρτος συμφιλιώθηκε με τον Όθωνα Α΄, που και αυτός του επέτρεψε να κρατήσει την Τοσκάνη.

Είναι ο ιδρυτής του ναού Μπάντια Φιορεντίνα στη Φλωρεντία.

Οικογένεια
Νυμφεύτηκε τη Βίλλα, κόρη του Βονιφατίου Α΄ δούκα του Σπολέτο και της Βάλνντραντα (κόρης του Ροδόλφου Α΄ των Παλαιών Γουέλφων της Άνω Βουργουνδίας). Είχε τέκνα:
 Ούγος 953/4-1001, μάργραβος της Τοσκάνης.
 Βάλνντραντα απεβ. 997, παντρεύτηκε τον Πέτρο Δ΄ δόγη της Βενετίας.
 Μπέρτα απεβ. μετά το 1014, παντρεύτηκε τον Αρντουίνο της Ιταλίας.
 Βίλλα, παντρεύτηκε τον Τένταλντ κόμη της Κανόσσα.

Πηγές
 Previté Orton, C. W. (1917). "Italy and Provence, 900–950". The English Historical Review. 32 (127): 335–47. doi:10.1093/ehr/xxxii.cxxvii.335.
 Previté Orton, C. W. (1922). "Italy in the Tenth Century". In Whitney, J. P.; Tanner, J. R.; Gwatkin, H. W.; et al. The Cambridge Medieval History, Volume 3: Germany and the Western Empire. Cambridge: Cambridge University Press. pp. 148–87.
 Wickham, Chris (1981). Early Medieval Italy: Central Power and Local Society, 400–1000. London: Macmillan.
 Wickham, Chris (1988). The Mountains and the City: The Tuscan Appennines in the Early Middle Ages. Oxford: Clarendon Press.

Οίκος των Μποζονιδών
Σχέσεις Ελλάδας-Ηνωμένων Αραβικών Εμιράτων

Οι σχέσεις Ελλάδας-Ηνωμένων Αραβικών Εμιράτων είναι οι εξωτερικές σχέσεις μεταξύ της Ελλάδας και των Ηνωμένων Αραβικών Εμιράτων. Η Ελλάδα εγκαθίδρυσε διπλωματικές σχέσεις με τα Ηνωμένα Αραβικά Εμιράτα στα πρώτα χρόνια της ανεξαρτησίας των ΗΑΕ και άνοιξε πρεσβεία στο Άμπου Ντάμπι το 1989. Επίσης, η Ελλάδα έχει ένα εμπορικό τμήμα στο Ντουμπάι. Τα Ηνωμένα Αραβικά Εμιράτα αντιπροσωπεύονται στην Ελλάδα από την πρεσβεία τους στην Αθήνα.

Τον Νοέμβριο του November 2020 υπεγράφη διμερής συμφωνία με ρήτρα αμυντικής συμμαχίας μεταξύ των δύο κρατών.

Δείτε επίσης 
 Εξωτερικές σχέσεις της Ελλάδας
 Εξωτερικές σχέσεις των Ηνωμένων Αραβικών Εμιράτων

Εξωτερικοί σύνδεσμοι 
 Σελίδα του Ελληνικού Υπουργείου Εξωτερικών για τις σχέσεις με τα Ηνωμένα Αραβικά Εμιράτα

Παραπομπές

Ηνωμενα Αραβικα
Ελλάδα-επέκταση
Πολιτική των Ηνωμένων Αραβικών Εμιράτων
Βερτράνδος Β΄ της Προβηγκίας

Ο Βερτράνδος Β΄ της Προβηγκίας (Γαλλικά ː Bertrand II, περί το 1050 - 1094) μέλος του Οίκου των Μποζονιδών ήταν Κόμης της Προβηγκίας και της Αρλ (1062 - 1094) σε συμβασιλεία με τα πρώτα ξαδέλφια του Γουλιέλμο Βερτράνδο (1062 - 1094) και Γοδεφρείδο Β΄ (1062 - 1067).

Βιογραφία

Ο Βερτράνδος Β΄ ήταν ο μόνος γιος του Γοδεφρείδου Α΄ κόμη της Προβηγκίας & Αρλ και της Στεφανίας.
Το 1062 διαδέχθηκε τον πατέρα του. Υπάρχει αρκετή σύγχυση όσον αφορά τους τελευταίους κόμητες της πρώτης δυναστείας της Προβηγκίας: και ο Γοδεφρείδος Α΄ και ο αδελφός του Φουλκ Βερτράνδος της Προβηγκίας είχαν γιους με το όνομα Γουλιέλμος ή Βερτράνδος. Φαίνεται πως και ο εξάδελφός του Γουλιέλμος Βερτράνδος της Προβηγκίας ήταν μάργραβος (marchio), ώσπου απεβίωσε το 1094 και τον διαδέχθηκε η σύζυγος του (αγνώστου ονόματος) αδελφής τού Βερτράνδου Β΄, ο Ραϋμόνδος Δ΄ της Τουλούζης. Έτσι η Προβηγκία πέρασε στον Οίκο του Ρουέργκ.

Πηγές

Medieval Lands Project: Provence

Οίκος των Μποζονιδών
Ομόνοια (οργάνωση)

Η Δημοκρατική Ένωση Εθνικής Ελληνικής Μειονότητας-Ομόνοια, περισσότερο γνωστή απλώς ως Ομόνοια, είναι εθνική, πολιτική, πολιτιστική, και κοινωνική οργάνωση που έχει ως πρωταρχικό της στόχο την κατοχύρωση και διασφάλιση των δικαιωμάτων και ελευθεριών, καθώς και τη διαφύλαξη και καλλιέργεια της εθνικής ταυτότητας της Ελληνικής Μειονότητας της Βορείας Ηπείρου στην Αλβανία, σύμφωνα με τις συμβάσεις της χάρτας του Ελσίνκι και των Αρχών του ΟΑΣΕ.

Ιστορικό
Ιδρύθηκε στις 11 Ιανουαρίου 1991, μετά την κατάρρευση του κομμουνιστικού καθεστώτος, στην κωμόπολη Δερβιτσάνη, από εκπροσώπους της ελληνικής εθνικής μειονότητας. Όνομα της Οργάνωης ορίστηκε το «Δημοκρατική Ένωση Εθνικής Μειονότητας-Ομόνοια» και έδρα της οι Αγίους Σαράντα.

Το 1991 ζήτησε την αυτονομία της Βορείου Ηπείρου με την αιτιολογία ότι τα δικαιώματα που προβλέπονταν για τη μειονότητα από το αλβανικό σύνταγμα ήταν εξαιρετικά επισφαλή. Η απόρριψη της πρότασης ώθησε την ριζοσπαστική πτέρυγα της οργάνωσης να ζητήσει «Ένωση με την Ελλάδα».

Με την επωνυμία «Δημοκρατική Ένωση Ελληνικής Μειονότητας», η Ομόνοια συμμετείχε στις εκλογές για Συντακτική Συνέλευση τον Μάρτιο και τον Απρίλιο του 1991, τις πρώτες πολυκομματικές εκλογές που έγιναν στην Αλβανία μετά τον Β' Παγκόσμιο Πόλεμο. Παρότι έλαβε μόλις το 0,7% των ψήφων, η Ομόνοια κέρδισε πέντε έδρες στη Βουλή των 250 εδρών. Ωστόσο, δεν συμμετείχε σε επόμενες εκλογές, καθώς απαγορεύτηκε με το αιτιολογικό ότι παραβίαζε αλβανικό νόμο που απαγόρευε «το σχηματισμό κομμάτων σε θρησκευτική, εθνική και περιφερειακή βάση». Στις επόμενες εκλογές συμμετείχε μέσω του πολιτικού της βραχίονα, του Κόμματος Ένωσης Ανθρωπίνων Δικαιωμάτων (ΚΕΑΔ), προκειμένου να παρακάμψει αυτή την απαγόρευση.

Ιδεολογία
Η Ομόνοια είναι ένωση αλβανών υπηκόων με ελληνική καταγωγή και συνείδηση, οι οποίοι αποδέχονται το Πρόγραμμα και Καταστατικό της Οργάνωσης και αγωνίζονται για την εδραίωση της δημοκρατιας, του κράτους δικαίου καθώς και για την κατοχύρωση και διασφάλιση όλων των διεθνώς αναγνωρισμένων ανθρώπινων και εθνικών δικαιωμάτων. Η Οργάνωση πιστεύει και αγωνίζεται για τις αρχές της ισοτιμίας, ισονομίας και ισοπολιτείας, του σεβασμού των ανθρωπίνων δικαιωμάτων και θεμελιωδών ελευθεριών, καθώς και την ελεύθερη έκφραση και έμπρακτη εφαρμογή όλων των νομίμων ενδιαφερόντων και φιλοδοξιών και πολιτών της. Επίσης, είναι υπέρ της ελεύθερης αγοράς.

Με βάση τις παραπάνω αρχές, η Ομόνοια αγωνίζεται για τη διασφάλιση όλων των κατοχυρωμένων με Διεθνείς Συμβάσεις, στο Διεθνές Δίκαιο, στο Αλβανικό Σύνταγμα και στο κοινοτικό κεκτημένο, δικαιωμάτων των μελών της Εθνικής Ελληνικής Μειονότητας.

Οργάνωση
Η Ομόνοια έχει τέσσερις τοπικές οργανώσεις στις πόλεις Άγιοι Σαράντα, Δέλβινο, Αργυρόκαστρο και Τίρανα και ορισμένα υποτμήματα σε Κορυτσά, Αυλώνα και Πρεμετή. Διοικείται από 45μελές Γενικό Συμβούλιο που εκλέγεται από τη Γενική Συνέλευση κάθε δύο χρόνια.

Παραπομπές

Βόρεια Ήπειρος
Φουλκ Βερτράνδος της Προβηγκίας

Ο Φουλκ Βερτράνδος της Προβηγκίας, (Γερμανικά : Fulk-Bertrand, περί το 1014 – 27 Απριλίου 1051) ήταν Κόμης της Προβηγκίας (1030 - 1051) σε συμβασιλεία με τον ξάδελφο του Γουλιέλμο Γ΄ της Προβηγκίας (1030 - 1037) και μαζί με τον μικρότερο αδελφό του Γοδεφρείδο Α΄ (1030 - 1051) που τον διαδέχθηκε σαν μόνος κυβερνήτης.

Βιογραφία
Ο Φουλκ Βερτράνδος ήταν ο δευτερότοκος γιος του Γουλιέλμου Β΄ κόμη της Προβηγκίας & Αρλ. Μεγαλύτερος αδελφός του ήταν ο Γουλιέλμος Δ΄ της Προβηγκίας και νεότερος ο Γοδεφρείδος Α΄ της Προβηγκίας. 
Οι τρεις αδελφοί διαδέχθηκαν τον πατέρα τους το 1018. Το 1031 απεβίωσε ο Γουλιέλμος Δ΄ και έμειναν οι δύο νεότεροι αδελφοί. Με τον Γοδεφρείδο Α΄ έκανε δωρεά στα αββαεία του Κλυνύ το 1037 και του Αγ. Βίκτωρος στη Μασσαλία το 1040. Ήταν μεγάλος υποστηρικτής της αναβίωσης του μοναχισμού των αρχών του 11ου αι. στην Προβηγκία. Πιο πριν οι Σαρακηνοί, με επίκεντρο το Φραξινέτ(ουμ), λεηλατούσαν την Προβηγκία και κατέστρεψαν τους ναούς και τις μονές. Ο Φουλκ-Βερτράνδος συγκάλεσε Σύνοδο κληρικών και ευγενών με σκοπό τη χρηματοδότηση των αββαείων του Αγ. Προμάσιου στο Φολκαλκιέ και του Μπρεμετένσε  στο Γκαπ.

Στον πάππο τους είχαν χορηγηθεί οι πρόσοδοι των κάστρων της Προβηγκίας, αλλά οι δύο αδελφοί κατάτμησαν τη χώρα σε ελεύθερους φεουδαρχικά υποτελείς, το οποίο έγινε αρχή της αποδυνάμωσης της κομητείας. Παρά τη γενναιοδωρία των δύο αδελφών, ο Φουλκ-Βερτράνδος αναγκάστηκε να επιτεθεί στον Φουλκ υποκόμη της Μασσαλίας και να καταστρέψει την Τουλόν.
Τo 1051 απεβίωσε και ο Γοδεφρείδος Α΄ έμεινε μόνος κόμης της Προβηγκίας.

Οικογένεια
Νυμφεύθηκε την Χίλντεγκαρντ και είχε τέκνα:
 Γουλιέλμος Βερτράνδος της Προβηγκίας απεβ. 1094, κόμης της Προβηγκίας.
 Γοδεφρείδος Β΄ τη Προβηγκίας απεβ. 1067, κόμης του Φορκαλκιέ.

Πηγές
 Lewis, Archibald R. The Development of Southern French and Catalan Society, 718–1050. University of Texas Press: Austin, 1965.
 Medieval Lands Project: Provence.
 The Plantagenet Ancestry by William Henry Turton, Page 11.

Οίκος των Μποζονιδών
Κατσικάνια

Τα Κατσικάνια είναι περιοχή της πόλης του Άργους. Βρίσκονται στα βόρεια σύνορα της πόλης και οριοθετούνται νότια από την διασταύρωση του Ιερού Ναού Αγίου Νικολάου (Παλαιού), βόρεια και ανατολικά από τον Ίναχο ποταμό (και τον ομώνυμο οικισμό) και δυτικά από την Ε.Ο. Άργους-Κορίνθου. Είναι η πρώτη συνοικία του Άργους που συναντά ο ερχόμενος από Αθήνα επισκέπτης στα αριστερά του, περίπου δύο χιλιόμετρα πριν προσεγγίσει την κύρια είσοδο της πόλης (γέφυρα Ξεριά). 

Τα Κατσικάνια είναι αραιοκατοικημένη αγροτική κυρίως περιοχή, που στο μεγαλύτερό της μέρος αποτελείται από πορτοκαλεώνες και άλλες καλλιέργειες εσπεριδοειδών ανάμεσα στις οποίες υπάρχουν διάσπαρτες κατοικίες. Το μικροκλίμα της περιοχής είναι εξαιρετικό για τέτοιου είδους καλλιέργειες αφού η θερμοκρασία κατά τους μήνες του χειμώνα είναι ηπιότερη σε σχέση με τον υπόλοιπο αργολικό κάμπο, προσδίδοντας έτσι στο πορτοκάλι των Κατσικανίων ιδιαίτερη φήμη ανάμεσα στα εσπεριδοειδή της Αργολίδας. Τα τελευταία χρόνια παρατηρείται επίσης αυξημένη τάση της καλλιέργειας ελαιοδένδρων. 

Στα Κατσικάνια έχουν την έδρα τους μερικές από τις σημαντικότερες βιομηχανίες της Αργολίδας, οι οποίες δραστηριοποιούνται στην επεξεργασία και χυμοποίηση εσπεριδοειδών, στην κατασκευή αντλιών, στην σωληνουργία  καθώς και μια ζυθοποιεία. Επίσης το μεγαλύτερο σούπερ-μάρκετ της πόλης βρίσκεται στην περιοχή όπως και τα κτίρια του πρώην Γαλακτοκομικού Συνεταιρισμού Αργολίδας.
Μικρός Κλέφτης

Ο Στυλιανός "Στέλιος" Κρουστάλλης (Θεσσαλονίκη, 17 Μαρτίου 1984), ευρύτερα γνωστός ως Μικρός Κλέφτης ή Πιλότος, είναι Έλληνας ράπερ και μέλος των hip hop συγκροτημάτων Βόρεια Αστέρια, Ανάποδα Καπέλα και Άλυτοι Γρίφοι.

Βιογραφία 
Γεννήθηκε και μεγάλωσε στη Θεσσαλονίκη. Ξεκίνησε ως καλλιτέχνης γκραφίτι στους 2G (Good Guys) το 1997, και δύο χρόνια αργότερα αποφάσισαν να ασχοληθούν με τη μουσική, δημιουργώντας τα Βόρεια Αστέρια (με τον Λεξ, τον Τζαμάλ και τον Ζηνων). Το 2003 αποτελεί μια χρονιά ορόσημο για αυτόν και το crew του, καθώς κυκλοφόρησαν οι πρώτες πέντε δισκογραφικές δουλειές τους. Μέχρι σήμερα έχει κυκλοφορήσει τέσσερα άλμπουμς με τα Βόρεια Αστέρια, δύο με τα Ανάποδα Καπέλα (μαζί με τον Λεξ), δύο με τους Άλυτους Γρίφους (μαζί με τον 3D) και επτά σόλο. Έχει συμμετάσχει σε πολλές δουλειές άλλων δημοφιλών, και όχι μόνο, καλλιτεχνών και παραγωγών.

Δισκογραφία

Σόλο
Φωνή κυκλώνας (2003)
Όσο ακούς μαθαίνεις (2004)
Lost Tapes (2004)
Άμεση επέμβαση (2009)
Lost Tapes Vol.2 (2012)
Απίστευτο (EP) (2014)
Μαύρο Αυτοκίνητο (2015)
Βασιλιάδες του Τίποτα (2018)
Arcade (2019)
Documento Freestyle (2019)
Buzz (2020)
Λεφτα Δυναμη & Respect (2020)
TSL (2021)

Με τα Βόρεια Αστέρια
 Χαλαρά (2003)
 Χαλαρότερα (2004)
 Τα αυθεντικά της πόλης (2010)
 5 Αστέρων (2010)

Με τους Άλυτους Γρίφους
 Νέκυια (2003)
 Πύρινο δίδυμο  (2004)

Με τα Ανάποδα Καπέλα
 Δεν μας ξες καλά (2007)
 Film Noir (2012)

Εξωτερικοί σύνδεσμοι
 Μικρός Κλέφτης στο YouTube
 Μικρός Κλέφτης στο Facebook

Έλληνες ράπερ
Εχσάν Χατζισαφί

Ο Εχσάν Χατζισαφί (γενν. 25 Φεβρουαρίου 1990) είναι Ιρανός διεθνής ποδοσφαιριστής, ο οποίος αγωνίζεται ως αριστερός αμυντικός στο Ελληνικό πρωτάθλημα για την ΑΕΚ αλλά και με την Εθνική Ιράν. Ο Χατζισαφί είναι γνωστός ως ένας πολυσύνθετος παίχτης που αγωνίζεται σε πολλές θέσεις της άμυνας και του κέντρου.

Σταδιοδρομία σε συλλόγους 
Ξεκίνησε την επαγγελματική του σταδιοδρομία το 2006, όταν αγωνίστηκε στη Σεπαχάν. Από εκεί έφυγε το 2015, αφού η σεζόν 2011-12, είχε δοθεί δανεικός στην Τράκτορ Σάσι. Μετά το Ιράν πήγε στη Γερμανία, όπου αγωνίστηκε για μία σεζόν στην ΦΣΦ Φραγκφούρτης, κατόπιν γύρισε στη Σεπαχάν, όπου έφυγε τελικά το 2017 και ήρθε στην Ελλάδα για τον Πανιώνιο. Έως τώρα έχει κατακτήσει τρία Κύπελλα Χαζφί, ενώ τη σεζόν 2007-08, είχε ανακηρυχθεί ο Καλύτερος Νέος Παίχτης του ιρανικού πρωταθλήματος. 

Το 2009, επιλέχτηκε από το Goal.com, ως ένας από τους πιο υποσχόμενους Ασιάτες ποδοσφαιριστές.

Διεθνής σταδιοδρομία 
Έως τώρα με την Εθνική του Ιράν, έχει αγωνιστεί στο Ασιατικό Κύπελλο Ποδοσφαίρου 2011, το Παγκόσμιο Κύπελλο Ποδοσφαίρου 2014, το Ασιατικό Κύπελλο Ποδοσφαίρου 2015 και το Παγκόσμιο Κύπελλο Ποδοσφαίρου 2018. Επελέγη στο ρόστερ της ομάδας για το Μουντιάλ 2022.

Παραπομπές

Εξωτερικοί σύνδεσμοι 

Ιρανοί ποδοσφαιριστές
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ιράν Κ20
Ποδοσφαιριστές Εθνικής Ιράν
Ποδοσφαιριστές Παγκοσμίου Κυπέλλου 2014
Ποδοσφαιριστές ΦΣΦ Φραγκφούρτης
Ποδοσφαιριστές 2. Μπουντεσλίγκα
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ποδοσφαιριστές Ολυμπιακού Πειραιώς
Ποδοσφαιριστές Αθλητικής Ένωσης Κωνσταντινουπόλεως
Ξένοι ποδοσφαιριστές στην Ελλάδα
FIFA Century Club
Ποδοσφαιριστές Τράκτορ Σάσι
Ποδοσφαιριστές Προ Λιγκ Ιράν
Ποδοσφαιριστές Παγκοσμίου Κυπέλλου 2018
Ποδοσφαιριστές Ασιατικού Κυπέλλου Εθνών 2015
Ποδοσφαιριστές Ασιατικού Κυπέλλου Εθνών 2019
Ποδοσφαιριστές Ασιατικού Κυπέλλου Εθνών 2011
Ποδοσφαιριστές Παγκοσμίου Κυπέλλου 2022
Ευθύμης Μπίλιος

Ο Ευθύμης Μπίλιος, γνωστός και ως απλά Ευθύμης, είναι Έλληνας ράπερ και μέλος του συγκροτήματος Αρτέμης/Ευθύμης. Υπήρξε επίσης και μέλος του συγκροτήματος Terror X Crew.

Καριέρα

Πρώτα χρόνια και Terror X Crew
Ο Ευθύμης γεννήθηκε στην Καλογρέζα Αττικής και από μικρή ηλικία είχε έρθει σε επαφή με την hip hop κουλτούρα. Οι Terror X Crew ξεκίνησαν ως γκράφιτι crew το 1989. Το 1992 ο Ευθύμης, μαζί με τον Αρτέμη Φανουργιάκη, γνώρισαν τον Χρυσοβαλάντη Στραβαλέξη και δημιούργησαν το συγκρότημα. Το 1995 έχουν την πρώτη τους κυκλοφορία, το ομώνυμο maxi single/EP Terror X Crew, μια κυκλοφορία που έγινε από την ανεξάρτητη δισκογραφική εταιρεία Studio II Records.  Μετά από 10.000 πωλήσεις σε σύντομο χρονικό διάστημα το συγκρότημα αφήνει τη Studio II για την FM Records. Από τη νέα τους εταιρεία κυκλοφορεί το 1997 το πρώτο τους άλμπουμ μεγάλης διάρκειας, το Η Πόλις Εάλω. Το 1999 ακολουθεί το Η γεύση του μένους που όπως και το Η πόλις εάλω έγιναν χρυσοί δίσκοι. Το 2001 κυκλοφορούν τον δίσκο Έσσεται Ήμαρ που ήταν και ο τελευταίος τους. Μετά από αυτόν τον δίσκο το συγκρότημα διαλύθηκε.

Επιστροφή και Αρτέμης/Ευθύμης 
Οι δυο MCs, μετά τη διάλυση των Terror X Crew, κι έπειτα από μικρό διάλειμμα, επέστρεψαν με την κυκλοφορία του δίσκου Εγείρεσθε, Άγωμεν Εντεύθεν. Ως συγκρότημα με τους Αρτέμη/Ευθύμη, έχει πειραματιστεί σε διάφορα είδη μουσικής, ξεφεύγοντας από τον χαρακτηριστικό ήχο του hip hop, για παράδειγμα: electro, metal κτλ. Ως Αρτέμης/Ευθύμης κυκλοφόρησαν άλλον έναν δίσκο.

Σόλο καριέρα
Ο πρώτος προσωπικός δίσκος του Ευθύμη κυκλοφόρησε μέσα από το προσωπικό του κανάλι στο YouTube στις 21 Μαρτίου του 2015 και έχει τίτλο Εκδοχή Έψιλον.

Δισκογραφία
Με Terror X Crew
 Terror X Crew (Studio II Records, 1995, EP)
 Η Πόλις Εάλω (FM Records/State Of Da Boom, 1997)
 Η Γεύση του Μένους (FM Records/Ηχοκρατορία, 1999)
 Έσσεται Ήμαρ (FM Records/Ηχοκρατορία, 2001)
Με Αρτέμης Ευθύμης
 Εγείρεσθε, Άγωμεν Εντεύθεν (FM Records, 2004)
 Ο Διαλεχτός Της Άρνησης Κι Ο Ακριβογιός Της Πίστης (Heaven, 2007)
Σόλο
 Εκδοχή Έψιλον (2015)

Παραπομπές

Εξωτερικοί σύνδεσμοι
Επίσημη ιστοσελίδα
Ευθύμης Έψιλον στο Youtube 

Έλληνες ράπερ
Έλληνες στιχουργοί
Σχέσεις Ελλάδας-Λιθουανίας

Οι σχέσεις Ελλάδας-Λιθουανίας είναι οι σχέσεις μεταξύ της Ελλάδας και της Λιθουανίας. Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη, του ΝΑΤΟ και της Ευρωπαϊκής Ένωσης.

Ιστορικές σχέσεις 
Η Ελλάδα αναγνώρισε το Κράτος της Λιθουανίας στις 23 Μαΐου 1922, και οι διπλωματικές σχέσεις μεταξύ των δύο κρατών αποκαταστάθηκαν στις 7 Ιανουαρίου 1992. Η Ελλάδα δεν έχει αναγνωρίσει επίσημα την προσάρτηση των Βαλτικών κρατών από την ΕΣΣΔ. Η Λιθουανία έχει πρεσβεία στην Αθήνα από το 1997, και ένα επίτιμο προξενείο στη Θεσσαλονίκη Η Ελλάδα έχει πρεσβεία στην Βίλνιους από τις 2 Ιανουαρίου 2005.

Κατάλογος διμερών επισκέψεων  
 Φεβρουάριος 1997: Ο Πρόεδρος της Λιθουανίας, Αλγκίρντας Μπραζάουσκας επισκέφθηκε την Ελλάδα
 2 Ιουλίου 2007: Ο Λιθουανός Υπουργός Εξωτερικών Πέτρας Βαϊτιεκούνας επισκέφθηκε την Αθήνα
 Σεπτέμβριος 2008: Ο Πρωθυπουργός της Λιθουανίας Γκεντίμινας Κιρκίλας επισκέφθηκε την Αθήνα

Διμερείς συμφωνίες 
 Συμφωνία προστασίας των επενδύσεων
 Συμφωνία πολιτιστικής, τουριστικής, οικονομικής, βιομηχανικής και τεχνολογικής συνεργασίας
 Συμφωνία για τις οδικές και θαλάσσιες μεταφορές
 Συμφωνία για την αμοιβαία κατάργηση των θεωρήσεων
 Συμφωνία για την επανεισδοχή προσώπων
 Συμφωνία για την προστασία των εμπιστευτικών πληροφοριών

Δείτε επίσης 
 Εξωτερικές σχέσεις της Ελλάδας
 Εξωτερικές σχέσεις της Λιθουανίας

Εξωτερικοί σύνδεσμοι 
 Σελίδα του Ελληνικού Υπουργείου Εξωτερικών για τις σχέσεις με την Λιθουανία 
 Λιθουανικό Υπουργείο Εξωτερικών: Κατάλογος διμερών συνθηκών με την Ελλάδα 
 Λιθουανική πρεσβεία στην Αθήνα

Παραπομπές 

Λιθουανια
Ελλαδα
Σχέσεις Ελλάδας-Πολωνίας

Οι Σχέσεις Ελλάδας-Πολωνίας είναι οι διμερείς σχέσεις ανάμεσα στην Ελλάδα και την Πολωνία. Οι δύο χώρες συνήψαν διπλωματικές σχέσεις το 1919 και αντάλλαξαν πρεσβευτές το 1922. Και οι δύο χώρες είναι πλήρη μέλη της Ευρωπαϊκής Ένωσης, του ΟΟΣΑ, του Οργανισμού για την Ασφάλεια και τη Συνεργασία στην Ευρώπη και του ΝΑΤΟ. Υπάρχουν πάνω από 3.000 άτομα ελληνικής καταγωγής που ζουν στην Πολωνία, και πάνω από 20.000 άτομα πολωνικής καταγωγής που ζουν στην Ελλάδα.

Οι διμερείς σχέσεις των δύο χωρών χαρακτηρίζονται ως πολύ καλές και φιλικές.

Κρατικές επισκέψεις 
Προεδρικές και πρωθυπουργικές επισκέψεις από την Ελλάδα στην Πολωνία
 Πρωθυπουργός Κώστας Σημίτης (2003)
 Πρόεδρος Κάρολος Παπούλιας (2013)
Πρωθυπουργικές και Προεδρικές επισκέψεις από την Πολωνία στην Ελλάδα
 Πρόεδρος Αλεξάντερ Κφασνιέφσκι (2003)
Πρωθυπουργός Λέσεκ Μίλερ (2003)
Πρωθυπουργός Ντόναλντ Τουσκ (2009)
 Πρόεδρος Άντζεϊ Ντούντα (2017)

Κατάλογος διμερών συνθηκών 
 Μνημόνιο Αμοιβαίας Κατανόησης για τη Συνεργασία στον τομέα της Αμυντικής Βιομηχανίας (Βαρσοβία, 29 Ιουνίου, 2004),
 Συμφωνία για την οικονομική, επιστημονική και τεχνική συνεργασία στον τομέα της Γεωργίας των Οικονομικών επιστημών των τροφίμων (Αθήνα, 7 Σεπτεμβρίου, 1995),
 Συμφωνία για τη Συνεργασία στην Επιστήμη και την Τεχνολογία (Βαρσοβία, 9 Νοεμβρίου 1998)
 Συμφωνία για την αποφυγή της διπλής φορολογίας (28 Μαΐου 1987).

Κατάλογος διπλωματικών αποστολών 
 Η Ελλάδα έχει πρεσβεία στην Βαρσοβία.
 Η Πολωνία έχει πρεσβεία στην Αθήνα.

Δείτε επίσης 
Έλληνες στην Πολωνία

Εξωτερικοί σύνδεσμοι 
 Σελίδα του Ελληνικού Υπουργείου Εξωτερικών για τις σχέσεις με την Πολωνία 
 Ελληνική πρεσβεία στη Βαρσοβία
 Πολωνική πρεσβεία στην Αθήνα

Παραπομπές 

 
Πολωνια
Ελλαδα
Φρειδερίκος της Καστίλης

Ο Φρειδερίκος, ισπαν. Fadrique (1223 - 1277) από τον Καστιλιανό Οίκο της Ιβρέας ήταν πρίγκιπας (infante) της Καστίλης.

Βιογραφία
Ήταν ο δευτερότοκος γιος του Φερδινάνδου Γ΄ της Καστίλης & Λεόν και της Ελισάβετ της Σουηβίας, κόρης του Φιλίππου δούκα της Σουαβίας και της Ειρήνης Αγγελίνας.

Γεννήθηκε στη Γκουαδαλαχάρα. Έπειτα από την κατάκτηση της Σεβίλλης, ήταν απογοητευμένος από τη διακυβέρνηση του αδελφού του Αλφόνσου Ι΄ και μάλλον συμμετείχε στην εξέγερση του άλλου αδελφού του Ερρίκου το 1255. Εξορίστηκε από τη χώρα το 1260 και με τον Ερρίκο πρόσφεραν τις υπηρεσίες τους ως περιφερόμενοι ιππότες στον σουλτάνο Μουχάμαντ Αλ Μουστανσίρ σουλτάνο της Τυνησίας.

Έπειτα υπηρέτησε τον Μαμφέδο των Χοενστάουφεν της Σικελίας και πολέμησε στη μάχη του Μπενεβέντο το 1266. Διέφυγε πριν την ήττα και επέστρεψε στην Τύνιδα. Το 1267 έγινε στη Σικελία εξέγερση εναντίον του Καρόλου των Καπετιδών-Ανζού και αυτό του έδωσε την ευκαιρία να επιστρέψει υπέρ του Κορραδίνου των Χοενστάουφεν, ανιψιού του Μαμφρέδου. Ο Ερρίκος, που είχε στη Ρώμη γίνει συγκλητικός, υποστήριξε και εκείνος τον Κορραδίνο. Μετά τη μάχη του Ταλιακότσο και την ήττα του Κορραδίνου υποχρεώθηκε να παραδοθεί στο Αγκριτζέντο (Ακράγαντα) το 1269. Διέφυγε τη φυλάκιση και μετέβη στην Τυνησία, όπου πολέμησε εναντίον της Η΄ Σταυροφορίας το 1270.

Το 1272 συμφιλιώθηκε με τον αδελφό του Αλφόνσο Ι΄ και επέστρεψε στην Καστίλη, όπου έγινε σύμβουλός του. Ενεπλάκη σε συνωμοσία για τη διαδοχή και εκτελέστηκε μυστικά από τον Αλφόνσο Ι΄ το 1277.

Πρόγονοι

Πηγές
 Runciman, Steven (1958). The Sicilian Vespers. Cambridge University Press. ISBN 0-521-43774-1

Εξωτερικοί σύνδεσμοι
 The Worlds of Alfonso the Learned and James the Conqueror

Αναφορές

Καστιλιανός Οίκος της Ιβρέας
Μάικ Ντέιβις

Ο Μάικ Ντέιβις (Mike Davis 1946 - 2022 )είναι Αμερικάνος συγγραφέας, κοινωνιολόγος, θεωρητικός της πόλης και της αστικής ανάπτυξης, ιστορικός και πολιτικός ακτιβιστής. Ευρέως γνωστός για την έρευνά του σε θέματα εξουσίας και κοινωνικών τάξεων στη Νότια Καλιφόρνια, από όπου και κατάγεται.

Απεβίωσε στις 25 Οκτωβρίου 2022 σε ηλικία 76 ετών.

Βιβλία στα ελληνικά
ΠΕΡΑ ΑΠΟ ΤΟ BLADE RUNNER, ΑΣΤΙΚΟΣ ΕΛΕΓΧΟΣ - Η ΟΙΚΟΛΟΓΙΑ ΤΟΥ ΦΟΒΟΥ

Σνεντεύξεις
Mike Davis: «Να παλέψουμε με ελπίδα, να παλέψουμε χωρίς ελπίδα, αλλά να παλέψουμε ολοκληρωτικά»,Unfollow, 1/3/2016

Άρθρα για τον Μάικ Ντέιβις
Το Πεντάγωνο σκηνοθετεί το πραγματικό Blade Runner, Εφημερίδα των Συντακτών, 23/12/2016
Λος Αντζελες Εμπιστευτικό, Το βήμα, 16/01/2014

Παραπομπές

Αμερικανοί συγγραφείς
Σάντσο της Καστίλης

Ο Σάντσο, ισπαν. Sancho (1231 - 28 Νοεμβρίου 1274) από τον Καστιλιανό Οίκο της Ιβρέας ήταν πρίγκιπας (infante) της Καστίλης, αρχιεπίσκοπος του Τολέδο και καγκελάριος της Καστίλης (1259-61).

Βιογραφία
Ήταν ο έκτος γιος του Φερδινάνδου Γ΄ της Καστίλης και της Ελισάβετ της Σουηβίας, κόρης του Φιλίππου δουκα της Σουαβίας και της Ειρήνης Αγγελίνας. Ο Φερδινάνδος Γ΄ ήταν γιος της Βερεγγάριας των Ιβρέα.

Όπως και ο πέμπτος γιος του Φερδινάνδου Γ΄, ο Φίλιππος, ο Σάντσο προετοιμάστηκε για εκκλησιαστική σταδιοδρομία. Η μάμμη τους Βερεγγάρια εμπιστεύτηκε τη διαπαιδαγώγησή τους στον Ροδρίγο Χιμένεθ δε Ράδα αρχιεπίσκοπο του Τολέδο, ο οποίος έστειλε τους δύο αδελφούς στο Πανεπιστήμιο του Πάρος· είχαν διδάσκαλο τον Αλβέρτο τον μέγα.

Το 1259 έγινε αρχιεπίσκοπος του Τολέδο. Το 1260 εμφανίστηκε με αρχιεπισκοπικό σταυρό και αυτό πρόσβαλε τον αρχιεπίσκοπο της Σεβίλης, που θεώρησε ότι απειλείται η αυτονομία του. Ο Σάντσο δήλωσε ότι δεν επιθυμούσε κάτι τέτοιο. Το 1261 συμμετείχε στη Συνέλευση (Cortes) στη Σεβίλη.

Το ίδιο έτος απεβίωσε σε ηλικία 28 ετών. Ίσως τάφηκε στον καθεδρικό του Τολέδο ή στο αββαείο της Σάντα Μαρία λα Ρεάλ δε λας Ουέλγας.

Πρόγονοι

Βιβλιογραφία
 González Jiménez, Manuel: Alfonso X el Sabio. Barcelona: Editorial Ariel S. A. ISBN 84-344-6758-5

Εξωτερικές Πηγές
 Genealogy of Sancho de Castilla

Αναφορές

Καστιλιανός Οίκος της Ιβρέας
Επίσκοποι του 13ου αιώνα
Εουτζέντ Μπουσπέπα

Ο Eugent Bushpepa (2 Ιουλίου 1984), γνωστός ως Gent Bushpepa, είναι Αλβανός τραγουδιστής και συνθέτης. Κέρδισε τον μουσικό διαγωνισμό Festivali i Këngës με το τραγούδι "Mall" και εκπροσώπησε την Αλβανία στον Διαγωνισμό Τραγουδιού της Eurovision 2018 στην Λισαβόνα κατακτώντας την 11η θέση στον τελικό. Συγκέντρωσε 162 πόντους στον πρώτο ημιτελικό και 184 στον τελικό.

Βιογραφία 
Ο Bushpepa γεννήθηκε στις 2 Ιουλίου 1984 στο Ρεσέν. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα.

Μουσική καριέρα 
Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι ”Maska e Madheshtise”, που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική.

Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007.

Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στα Κορυτσά στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής.

Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall".

Βραβεία 
 2008: Best Male Top Fest 5. Enderr Reale ft. Gledis
 2009: Vodafone Club Top Fest 6. Stine Dreqi
 2011: Best Male Top Fest 8. Rebel pa Hije Cmimi
 2015: Cmimi Honorifik #TopFestiFundit Top Fest 12. Prane Finishit

Πηγές 
 Jordan, Paul (23 December 2017). "Eugent Bushpepa to represent Albania at Eurovision 2018!". eurovision.tv
 GrandeRock.com Darkology announces new line-up for tour 2014 
 The HDI: Bumblefoot in Albania 
 http://www.teksteshqip.com/gent-bushpepa/tekste
 https://web.archive.org/web/20140305222117/http://minneapolis.ourcityradio.com/uncategorized/city-radio-minneapolis-metal-proudly-welcomes-eugent-bushpepa-todays-featured-artists
 http://www.sevengates.it/news2009_PART2.php
 http://rockeandobcn.blogspot.com.es/2014/11/overkillprongenforcerdarkology.html

Εξωτερικοί σύνδεσμοι 

 Σελίδα στο Facebook
 Σελίδα στο Twitter
 Σελίδα στο Instagram

Αλβανοί τραγουδιστές
Συμμετέχοντες στο διαγωνισμό τραγουδιού Eurovision με την Αλβανία
Διαγωνισμός Τραγουδιού Eurovision 2018
Συμμετέχοντες στη Eurovision
Εμμανουήλ της Καστίλης

Ο Εμμανουήλ, ισπαν. Manuel (1234 - 25 Δεκεμβρίου 1283) από τον Κσστιλιανό Οίκο της Ιβρέα ήταν πρίγκιπας (infante) της Καστίλης, 1ος κύριος της Βιγιένα & Πενιάφιελ, Κουέγιαρ και Εσκαλόνα.

Βιογραφία
Ήταν ο έβδομος γιος του Φερδινάνδου Γ΄ της Καστίλης και της Ελισάβετ της Σουηβίας, κόρης του Φιλίππου δούκα της Σουαβίας και της Ειρήνης Αγγελίνας.

Γεννήθηκε στο Καριόν δε λος Κόνδες και του δόθηκε το όνομα Μανουήλ προς τιμήν της μάμμης του Ειρήνης Αγγελίνας από την Κωνσταντινούπολη. Του δόθηκε η κυριότητα της Βιγιένα το 1252 ως πρόσοδος (appanage), δηλ. σε περίπτωση έλλειψης αρρένων απογόνων η περιοχή θα επέστρεφε στο στέμμα. Η επικράτειά του θα μεγαλώσει με τις πόλεις του ποταμού Βιναλοπό. Επίσης έγινε adelantamiento του βασιλείου της Μούρθια.

Το 1252 ο μεγαλύτερος αδελφός του Αλφόνσος Ι΄ διαδέχθηκε τον πατέρα τους· το 1259 έστειλε πρεσβεία στον πάπα Αλέξανδρο Δ΄ και ο Μανουήλ ήταν μέλος της. O Μανουήλ έγινε κοντόσταυλος (alférez) και μαγιορδόμος του βασιλείου.

Το 1283 απεβίωσε στο Πενιάφιελ σε ηλικία 49 ετών και τάφηκε στη μονή του Ουκλές. Ο γιος του Ιωάννης-Μανουήλ έγινε πρίγκιπας της Βιγιένα και αξιοσημείωτος συγγραφέας.

Οικογένεια
Νυμφεύτηκε πρώτα το 1260 την Κωνσταντία του Οίκου της Βαρκελώνης, κόρης του Ιακώβου Α΄ της Αραγωνίας, με την οποία απέκτησε:
 Αλφόνσος-Εμμανουήλ (1260-1276), απεβίωσε 16 ετών.
 Βιολάντε-Εμμανουέλα 1265-1314, παντρεύτηκε τον Αλφόνσο κύριο του Πορταλέγρε, δεύτερο γιο του Αλφόνσου Γ΄ της Πορτογαλίας και της Βεατρίκης της Καστίλης.

Το 1269 απεβίωσε η Κωνσταντία και ο Μανουήλ έκανε δεύτερο γάμο το 1274/5 με τη Βεατρίκη της Σαβοΐας, κόρη του Αμεδαίου Δ΄ κόμη της Σαβοΐας και είχε τέκνα:
 Ιωάννης-Εμμανουήλ 1282-1348, πρίγκιπας της Βιγιένα, δούκας του Πενιάφιελ & κύριος της Εσκαλόνα.

Από μη νόμιμες σχέσεις είχε φυσικά τέκνα:
 (νόθα) Ενρίκε-Μανουέλ γενν. 1272, Μπλάνκα-Μανουέλ γενν. 1273, Σάντσο-Μανουέλ γενν. 1283.

Πηγές
 Infante Don Juan Manuel (Biografía)
 Text of De lo que aconteció in Spanish

Καστιλιανός Οίκος της Ιβρέας
Ουλμπά (νησί)

Η Ουλμπά είναι μία νησίδα στη Λιβύη. Βρίσκεται στο βορειοανατολικό τμήμα της χώρας, στην ιστορική περιοχή της Κυρηναϊκής, 500 χλμ. ανατολικά της Βεγγάζης. Έχει έκταση 0,4 τ.χλμ..

Το έδαφος της νησίδας είναι εντελώς επίπεδο. Το υψηλότερο σημείο της νησίδας είναι 2 μέτρα πάνω από το επίπεδο της θάλασσας. Εκτείνεται σε απόσταση 0,7 χλμ. σε κατεύθυνση βορρά-νότου και σε απόσταση 1,3 χλμ. στην κατεύθυνση ανατολής-δύσης. Η γη στο νησί είναι άγονη, με λίγη ή καθόλου βλάστηση.

Στο νησί επικρατεί το ημίξερο κλίμα της περιοχής. Η μέση ετήσια θερμοκρασία στην περιοχή είναι 22 °C. Ο θερμότερος μήνας είναι ο Αύγουστος, όταν η μέση θερμοκρασία είναι 32 °C, και ο ψυχρότερος είναι ο Ιανουάριος, με 12 °C. Η μέση ετήσια βροχόπτωση είναι 319 mm. Ο βροχερότερος μήνας είναι ο Ιανουάριος, με μέση βροχόπτωση 80 mm και ο πιο ξηρός είναι ο Ιούνιος, με 1 mm βροχής.

Πηγές 
Jazīrat al 'Ulbah 
 

Νησίδες της Λιβύης